title: 2012/802/EU: Sklep Evropskega parlamenta z dne 23. oktobra 2012 o razrešnici glede izvrševanja proračuna Evropske agencije za zdravila za proračunsko leto 2010

text:
               20.12.2012

               SL

               Uradni list Evropske unije

               L 350/82

         SKLEP EVROPSKEGA PARLAMENTA
   z dne 23. oktobra 2012
   o razrešnici glede izvrševanja proračuna Evropske agencije za zdravila za proračunsko leto 2010
   (2012/802/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za zdravila za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za zdravila za proračunsko leto 2010, skupaj z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju svojega sklepa z dne 10. maja 2012 (2) o odlogu sklepa o podelitvi razrešnice glede izvrševanja proračuna Evropske agencije za zdravila za proračunsko leto 2010, svoje resolucije, ki spremlja sklep, in odgovorov izvršnega direktorja Evropske agencije za zdravila,

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe (ES) št. 726/2004 Evropskega parlamenta in Sveta (4) o ustanovitvi Evropske agencije za zdravila, in zlasti člena 68 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju skupne izjave o decentraliziranih agencijah in k njej priloženega skupnega pristopa, ki je bila dogovorjena junija 2012 med Evropskim parlamentom, Svetom in Komisijo na podlagi dela medinstitucionalne delovne skupine za decentralizirane agencije, oblikovane marca 2009, in zlasti razdelkov o upravljanju, dejavnostih, načrtovanju, odgovornosti in preglednosti skupnega pristopa,

               —

               ob upoštevanju člena 77 in Priloge VI Poslovnika,

               —

               ob upoštevanju drugega poročila Odbora za proračunski nadzor in mnenja Odbora za okolje, javno zdravje in varnost hrane (A7-0298/2012),

               1.

               podeli razrešnico izvršnemu direktorju Evropske agencije za zdravila glede izvrševanja proračuna agencije za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za zdravila, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 27.

      (2)  UL L 286, 17.10.2012, str. 377.

      (3)  UL L 248, 16.9.2002, str. 1.

      (4)  UL L 136, 30.4.2004, str. 1.

      (5)  UL L 357, 31.12.2002, str. 72.
    ---documentbreak---

               20.12.2012

               SL

               Uradni list Evropske unije

               L 350/84

         RESOLUCIJA EVROPSKEGA PARLAMENTA
   z dne 23. oktobra 2012
   s pripombami, ki so del sklepa o razrešnici glede izvrševanja proračuna Evropske agencije za zdravila za proračunsko leto 2010
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za zdravila za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za zdravila za proračunsko leto 2010, skupaj z odgovori agencije (1),

               —

               ob upoštevanju priporočila Sveta z dne 21. februarja 2012 (06083/2012 — C7-0051/2012),

               —

               ob upoštevanju svojega sklepa z dne 10. maja 2012 (2) o odlogu sklepa o podelitvi razrešnice glede izvrševanja proračuna Evropske agencije za zdravila za proračunsko leto 2010, svoje resolucije, ki spremlja sklep, in odgovorov izvršnega direktorja Evropske agencije za zdravila,

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe (ES) št. 726/2004 Evropskega parlamenta in Sveta (4) o ustanovitvi Evropske agencije za zdravila, in zlasti člena 68 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju skupne izjave o decentraliziranih agencijah in k njej priloženega skupnega pristopa, ki je bila dogovorjena junija 2012 med Evropskim parlamentom, Svetom in Komisijo na podlagi dela medinstitucionalne delovne skupine za decentralizirane agencije, oblikovane marca 2009, in zlasti razdelkov o upravljanju, dejavnostih, načrtovanju, odgovornosti in preglednosti skupnega pristopa,

               —

               ob upoštevanju člena 77 in Priloge VI Poslovnika,

               —

               ob upoštevanju drugega poročila Odbora za proračunski nadzor in mnenja Odbora za okolje, javno zdravje in varnost hrane (A7-0298/2012),

               A.

               ker je Evropski parlament 10. maja 2012 sklenil odložiti podelitev razrešnice in odobritev zaključka poslovnih knjig Evropske agencije za zdravila (agencija) za proračunsko leto 2010,

               B.

               ker je agencija v veliki meri obravnavala pomanjkljivosti, navedene v poročilu z dne 10. maja 2012, in organu za podelitev razrešnice v pismih z dne 2. in 6. julija 2012 ter 2., 7., in 24. avgusta 2012 posredovala izčrpne informacije,

               C.

               ker je razrešnica tehten instrument Evropskega parlamenta, ki zahteva sklep na podlagi dejanskih in vsebinskih argumentov; glede tega opozarja na veljavna pravila, tj. kadrovske predpise za uradnike in pogoje za zaposlitev drugih uslužbencev Evropske skupnosti, finančno uredbo, ki se uporablja za splošni proračun Evropskih skupnosti, ustanovitveno uredbo agencije ter posebne politike in postopke, vzpostavljene v agenciji,

               1.

               opozarja, da je delo agencije pomembno, saj državam članicam in institucijam zagotavlja najboljše možno znanstveno svetovanje glede vseh vprašanj, ki se nanašajo na ocenjevanje kakovosti ter varnost in učinkovitost zdravil za uporabo v medicini in veterini;

      Nadaljnji ukrepi glede razrešnice za leto 2009

               2.

               ugotavlja, da je upravni odbor 7. junija 2012 odobril novo strukturo in področje delovanja svetovalnega odbora za javna naročila in pogodbe; je zadovoljen, da je agencija oblikovala večletni načrt javnih naročil za obdobje 2012–2014, kot je zahteval organ za podelitev razrešnice v poročilu o razrešnici za proračunsko leto 2009;

      Prenos in razveljavitev proračunskih sredstev

               3.

               opozarja, da je Računsko sodišče poročalo o visoki stopnji prenosov v proračunskem letu 2010, pa tudi o pomanjkanju skladnosti s proračunskim načelom enoletnosti; pozdravlja dejstvo, da je agencija okrepila svoje postopke napovedovanja prihodkov iz pristojbin, saj je oblikovala ekipo, ki v tesnem sodelovanju s farmacevtsko industrijo pred predložitvijo agenciji analizira stanje na področju raziskav o farmacevtskih proizvodih; je seznanjen s trdno zavezanostjo agencije, da bo sodelovala z generalnim direktoratom Komisije za proračun, da bi ob trenutnem pregledu okvirne finančne uredbe dosegli stabilen okvir;

               4.

               popolnoma podpira vsa prizadevanja na izvršni in upravni ravni agencije za reformo sistema plačil za storitve organov držav članic, ki bi morala jasno temeljiti na dejanskih stroških; zato pozdravlja pobudo agencije o oblikovanju novega predloga, ki ga bo predložila upravnemu odboru; poziva upravni odbor, naj brez odlašanja organizira razpravo in sprejme odločitev o tem plačilnem sistemu, in to od njega tudi pričakuje;

      Preglednost in upravljanje navzkrižja interesov

               5.

               je seznanjen s tem, da bo agencija novembra 2012 organizirala delavnico, na kateri bodo številne zainteresirane strani poskusile oblikovati možnosti za zagotavljanje javnega dostopa do podatkov o kliničnih preskusih ter pospešiti izbiro in usposabljanje znanstvenega osebja agencije, s čimer bi okrepili analizo neobdelanih podatkov;

               6.

               je seznanjen s tem, da je agencija izboljšala obseg in metodologijo sistematičnih predhodnih in naknadnih kontrol v zvezi s preverjanjem izjav o interesih, prav tako pa pozdravlja odločitev agencije, da bo vsako leto ocenila spremenjeno politiko glede izjav o interesih; zato poziva agencijo, naj organ za podelitev razrešnice obvešča o izvajanju spremenjene politike, zlasti sistematičnih predhodnih in naknadnih kontrol vsakih šest mesecev;

               7.

               z zadovoljstvom ugotavlja, da je agencija začela objavljati zapisnike nekaterih sestankov znanstvenih odborov, začenši z odborom za pediatrijo julija 2012; je seznanjen s tem, da bo postopek objavljanja zapisnikov vseh sestankov znanstvenih odborov končan šele konec leta 2013;

               8.

               ugotavlja, da je agencija obravnavala pomisleke v zvezi s finančnimi krogi in morebitnim navzkrižjem interesov pri obdelavi plačil zaradi nezadostne ločitve nalog, saj je kot osrednji finančni sistem uvedla računovodsko programsko opremo SAP;

               9.

               poudarja, da je prišlo v agenciji junija 2012 do primera „vrtljivih vrat“, ko je nekdanji vodja pravne službe zasedel mesto višjega svetovalca v pravnem podjetju s sedežem v ZDA, ki ima med strankami vrsto podjetij iz farmacevtske industrije; je seznanjen s tem, da je izvršni direktor agencije sprožil preiskavo o delu nekdanjega vodje pravne službe; poziva agencijo, naj organ za podelitev razrešnice do konca leta 2012 seznani z izidom te preiskave;

               10.

               je seznanjen s tem, da je agencija začela primerjati izjave o interesih strokovnjakov in članov odbora, ki so aktivno sodelovali pri dejavnostih agencije med 1. januarjem in 31. majem 2012, z njihovimi življenjepisi; ugotavlja, da je približno 54 % strokovnjakov in članov odbora agenciji posredovalo posodobljen življenjepis; poziva agencijo, naj do začetka naslednjega postopka podelitve razrešnice obvesti organ za podelitev razrešnice o časovnem okviru in rezultatih postopka pregledovanja za preostalih 46 %;

               11.

               pozdravlja pobudo agencije za objavo izjav o interesih zaposlenih na vodstvenih položajih in strokovnjakov, ki sodelujejo pri ocenjevanju medicinskih proizvodov, na svojem spletnem mestu; z zanimanjem ugotavlja, da je na seznamu strokovnjakov navedena tudi njihova raven tveganja za navzkrižje interesov; pozdravlja zavezo agencije, da bo od prvega četrtletja 2013 poleg izjave o interesih objavljala tudi strokovni in izobrazbeni profil znanstvenih strokovnjakov, ki so v njeni podatkovni zbirki strokovnjakov, prav tako pa bo tesno spremljala postopek objavljanja med naslednjimi postopki podelitve razrešnice;

               12.

               pozdravlja sporočilo agencije, da namerava vpeljati predhodni in naknadni sistem izjav o interesih, zlasti z naključnim primerjanjem življenjepisov in posredovanih informacij strokovnjakov na nacionalni ravni; poziva agencijo, naj organu za proračunski nadzor sporoči natančen časovni razpored vzpostavljanja tega novega sistema;

               13.

               se strinja s stališčem agencije, da visoke stopnje zanesljivosti in resničnosti izjave o interesih ni mogoče doseči, če farmacevtske družbe same ne objavijo seznama strokovnjakov in raziskovalnih centrov, s katerimi sodelujejo, ter zneskov, ki so del njihovih finančnih povezav z njimi; se strinja s stališčem agencije, v skladu s katerim je treba preučiti primernost zakonodajne pobude na tem področju;

               14.

               priznava prizadevanja agencije za obravnavo pomislekov organa za podelitev razrešnice v zvezi s preprečevanjem in upravljanjem navzkrižja interesov; opozarja predvsem na poročila, ki jih je prejel organ za podelitev razrešnice, in sicer z dne 29. junija 2012 in 7. avgusta 2012 o pregledu vprašanja upravljanja navzkrižja interesov, na katerega je opozorila služba za notranjo revizijo, in o pregledu morebitnega navzkrižja interesov pri strokovnjakih, ki sodelujejo pri ocenjevanju zdravila Pandemrix;

               15.

               je trdno prepričan, da je treba v primeru nespoštovanja veljavnih pravil sprejeti potrebne ukrepe; meni, da bi morala agencija v teh primerih pripraviti akcijski načrt skupaj z jasnim časovnim razporedom za odpravo pomanjkljivosti, izvajanje tega načrta bi moral spremljati Evropski parlament, te težave pa bi bilo treba obravnavati s spremembo veljavnih pravil in predpisov, da bi se odpravilo morebitne vrzeli;

               16.

               poziva agencijo, naj v poročilih o letnih dejavnostih začne objavljati poseben razdelek, v katerem bi opisala ukrepe, sprejete za preprečevanje in upravljanje navzkrižja interesov, in vanj med drugim vključi:

                           —

                           število preverjenih domnevnih primerov navzkrižja interesov,

                           —

                           število primerov vrtljivih vrat,

                           —

                           ukrepe, sprejete v posamezni kategoriji primerov,

                           —

                           število sproženih postopkov zaradi kršitve zaupanja in njihove izide,

                           —

                           uporabljene kazni;

                     zahteva, da agencija organ za podelitev razrešnice obvesti o podrobnih sprejetih ukrepih;

               17.

               meni, da je omembe vredno, da je pristojni odbor v tesnem stiku z agencijo, saj vsaj enkrat letno povabi izvršnega direktorja na izmenjavo mnenj, da je izmed svojih članov imenoval kontaktno osebo in da vsaki dve leti obišče agencijo; opozarja, da je bil zadnji obisk junija 2011;

               18.

               v splošnem pozdravlja zgoraj navedeno skupno izjavo in skupni pristop o decentraliziranih agencijah, ki obravnavata in sprejemata nekatere elemente, ki so pomembni za postopek razrešnice, in verjame, da bo časovni načrt za nadaljnje ukrepe glede skupnega pristopa, ki ga naj bi predstavila Komisija do konca leta 2012, primerno upošteval ta vprašanja;

               19.

               sporoča, da so druge ugotovitve horizontalne narave, ki spremljajo sklep o razrešnici, zbrane v resoluciji z dne 10. maja 2012 (6) o uspešnosti, finančnem poslovodenju in nadzoru agencij.

      (1)  UL C 366, 15.12.2011, str. 27.

      (2)  UL L 286, 17.10.2012, str. 377.

      (3)  UL L 248, 16.9.2002, str. 1.

      (4)  UL L 136, 30.4.2004, str. 1.

      (5)  UL L 357, 31.12.2002, str. 72.

      (6)  UL L 286, 17.10.2012, str. 388.


title: 2012/469/EU: Sklep Sveta z dne 24. julija 2012 o stališču Evropske unije v okviru upravnega odbora Ekonomske komisije Združenih narodov za Evropo glede osnutka pravilnika o sistemih opozarjanja pred zapustitvijo voznega pasu in osnutka pravilnika o naprednih sistemih za zaviranje v sili  Besedilo velja za EGP

text:
               10.8.2012

               SL

               Uradni list Evropske unije

               L 213/2

         SKLEP SVETA
   z dne 24. julija 2012
   o stališču Evropske unije v okviru upravnega odbora Ekonomske komisije Združenih narodov za Evropo glede osnutka pravilnika o sistemih opozarjanja pred zapustitvijo voznega pasu in osnutka pravilnika o naprednih sistemih za zaviranje v sili
   (Besedilo velja za EGP)
   (2012/469/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               V skladu s Sklepom Sveta 97/836/ES (1) je Skupnost pristopila k Sporazumu Gospodarske komisije Združenih narodov za Evropo (v nadaljnjem besedilu: UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov (v nadaljnjem besedilu: Revidiran sporazum iz leta 1958).

               (2)

               Namen usklajenih zahtev osnutka pravilnika UN/ECE o enotnih predpisih za homologacijo motornih vozil glede na sistem opozarjanja pred zapustitvijo voznega pasu (2) in osnutka pravilnika UN/ECE o naprednih sistemih za zaviranje v sili (3) (v nadaljnjem besedilu: osnutka pravilnikov UN/ECE) je odstraniti tehnične ovire v trgovini z motornimi vozili med pogodbenicami Revidiranega sporazuma iz leta 1958 ter pri takih vozilih zagotoviti visoko raven varnosti in zaščite.

               (3)

               Uredba (ES) št. 661/2009 Evropskega parlamenta in Sveta z dne 13. julija 2009 o zahtevah za homologacijo za splošno varnost motornih vozil, njihovih priklopnikov ter sistemov, sestavnih delov in samostojnih tehničnih enot, namenjenih za taka vozila (4), predpisuje namestitev sistemov opozarjanja pred zapustitvijo voznega pasu in naprednih sistemov za zaviranje v sili v nekatera motorna vozila kategorij M2, N2, M3 in N3.

               (4)

               Primerno je določiti stališče Unije o sprejetju navedenih osnutkov pravilnikov UN/ECE v okviru upravnega odbora Revidiranega sporazuma iz leta 1958 –

         SPREJEL NASLEDNJI SKLEP:
   Člen 1
   Stališče Evropske unije v upravnem odboru Revidiranega sporazuma iz leta 1958 je, da glasuje za osnutek pravilnika UN/ECE o enotnih predpisih za homologacijo motornih vozil glede na sistem opozarjanja pred zapustitvijo voznega pasu iz dokumentov ECE/TRANS/WP.29/2011/78, ECE/TRANS/WP.29/2011/89 in ECE/TRANS/WP.29/2011/91.
   Člen 2
   Stališče Evropske unije v upravnem odboru Revidiranega sporazuma iz leta 1958 je, da glasuje za osnutek pravilnika UN/ECE o naprednih sistemih za zaviranje v sili iz dokumentov ECE/TRANS/WP.29/2011/92 in ECE/TRANS/WP.29/2011/93 ter njunih sprememb.
   Člen 3
   Ta sklep začne veljati na dan sprejetja.

      V Bruslju, 24. julija 2012

            Za Svet

            Predsednik

         A. D. MAVROYIANNIS

      (1)  UL L 346, 17.12.1997, str. 78.

      (2)  Dokumenti UN/ECE ECE/TRANS/WP.29/2011/78, ECE/TRANS/WP.29/2011/89 in ECE/TRANS/WP.29/2011/91.

      (3)  Dokumenti UN/ECE ECE/TRANS/WP.29/2011/92, ECE/TRANS/WP.29/2011/92/Sprem.1, ECE/TRANS/WP.29/2011/93 in ECE TRANS/WP.29/2011/93/Sprem.1.

      (4)  UL L 200, 31.7.2009, str. 1.


title: 2014/518/Euratom: Sklep Sveta z dne 14. aprila 2014 o odobritvi sklenitve, s strani Evropske Komisije v imenu Evropske skupnosti za atomsko energijo, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Srbijo na drugi strani zaradi upoštevanja pristopa Republike Hrvaške k Evropski uniji

text:
               6.8.2014

               SL

               Uradni list Evropske unije

               L 233/20

         SKLEP SVETA
   z dne 14. aprila 2014
   o odobritvi sklenitve, s strani Evropske Komisije v imenu Evropske skupnosti za atomsko energijo, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Srbijo na drugi strani zaradi upoštevanja pristopa Republike Hrvaške k Evropski uniji

      (2014/518/Euratom)

   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju priporočila Evropske komisije,
   ob upoštevanju naslednjega:

               (1)

               Svet je 24. septembra 2012 pooblastil Komisijo, da začne pogajanja z Republiko Srbijo z namenom sklenitve protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Srbijo na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol).

               (2)

               Ta pogajanja so se uspešno zaključila in Protokol je bil parafiran 10. decembra 2013.

               (3)

               Sklenitev Protokola, s strani Komisije, bi bilo treba odobriti v primeru zadev, ki so v pristojnosti Evropske skupnosti za atomsko energijo.

               (4)

               Podpis in sklenitev Protokola je v primeru zadev, ki so v pristojnosti Unije in njenih držav članic, predmet ločenega postopka –

         SPREJEL NASLEDNJI SKLEP:
   Člen 1
   Sklenitev Protokola, s strani Evropske komisije v imenu Evropske skupnosti za atomsko energijo, k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Srbijo na drugi strani zaradi upoštevanja pristopa Republike Hrvaške k Evropski uniji, se odobri.
   Besedilo Protokola je priloženo k sklepu o njegovem podpisu.
   Člen 2
   Ta sklep začne veljati na dan sprejema.

      V Luxembourgu, 14. aprila 2014

            Za Svet

            Predsednica

         C. ASHTON


title: 2010/125/: Sklep Sveta z dne 25. februarja 2010 o imenovanju članov odbora iz člena 255 Pogodbe o delovanju Evropske unije

text:
               27.2.2010

               SL

               Uradni list Evropske unije

               L 50/20

         SKLEP SVETA
   z dne 25. februarja 2010
   o imenovanju članov odbora iz člena 255 Pogodbe o delovanju Evropske unije
   (2010/125/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti drugega odstavka člena 255 Pogodbe,
   ob upoštevanju pobude predsednika Sodišča z dne 26. januarja 2010,
   ob upoštevanju naslednjega:

               (1)

               Na podlagi prvega odstavka člena 255 Pogodbe se, preden vlade držav članic imenujejo kandidate, oblikuje odbor, ki da mnenje o ustreznosti kandidatov za opravljanje nalog sodnika in generalnega pravobranilca Sodišča in Splošnega sodišča (v nadaljnjem besedilu: odbor).

               (2)

               Odbor sestavlja sedem oseb, izbranih med nekdanjimi člani Sodišča in Splošnega sodišča, člani najvišjih nacionalnih sodišč in priznanimi pravniki, od katerih enega predlaga Evropski parlament.

               (3)

               Upoštevati je treba uravnoteženost sestave odbora, zlasti glede geografskega vidika in glede zastopanosti pravnih sistemov držav članic.

               (4)

               Zato bi bilo treba imenovati člane in predsednika odbora,

         SPREJEL NASLEDNJI SKLEP:
   Člen 1
   Za člane odbora, predvidenega v členu 255 Pogodbe o delovanju Evropske unije, so za obdobje štirih let, in sicer od 1. marca 2010 naprej, imenovani:

               g. Jean-Marc SAUVÉ, predsednik

               g. Peter JANN

               Lord MANCE

               g. Torben MELCHIOR

               g. Péter PACZOLAY

               ga. Ana PALACIA VALLELERSUNDI

               ga. Virpi TIILI

         Člen 2
   Ta sklep začne veljati 1. marca 2010.
   Člen 3
   Ta sklep se objavi v Uradnem listu Evropske unije.

      V Bruslju, 25. februarja 2010

            Za Svet

            Predsednik

         A. PÉREZ RUBALCABA


title: Sklep Sveta z dne 13. marca 1989 o sklenitvi Sporazuma v obliki izmenjave pisem med Evropsko gospodarsko skupnostjo in Republiko Tunizijo o uvozu konzerviranih sadnih solat s poreklom iz Tunizije v Skupnost

text:
Avis juridique important

|

31989D0195

Official Journal L 073 , 17/03/1989 P. 0049 - 0051

Sklep Svetaz dne 13. marca 1989o sklenitvi Sporazuma v obliki izmenjave pisem med Evropsko gospodarsko skupnostjo in Republiko Tunizijo o uvozu konzerviranih sadnih solat s poreklom iz Tunizije v Skupnost(89/195/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,ob upoštevanju priporočila Komisije,ker je bil dne 25. aprila 1976 med Evropsko gospodarsko skupnostjo in Republiko Tunizijo podpisan Sporazum o sodelovanju [1], ki je začel veljati dne 1. novembra 1978;ker je treba odobriti Sporazum v obliki izmenjave pisem med Evropsko gospodarsko skupnostjo in Republiko Tunizijo o uvozu konzerviranih sadnih solat s poreklom iz Tunizije v Skupnost,SKLENIL:Člen 1V imenu Skupnosti se odobri Sporazum v obliki izmenjave pisem med Evropsko gospodarsko skupnostjo in Republiko Tunizijo o uvozu konzerviranih sadnih solat s poreklom iz Tunizije v Skupnost.Besedilo Sporazuma je priloženo temu sklepu.Člen 2Predsednik Sveta se pooblasti za imenovanje osebe, ki je pooblaščena za podpis Sporazuma, ki zavezuje Skupnost.Člen 3Ta sklep začne veljati dan po objavi v Uradnem listu Evropskih skupnosti.V Bruslju, 13. marca 1989Za SvetPredsednikC. Solchaga CatalanSporazumv obliki izmenjave pisem med Evropsko gospodarsko skupnostjo in Republiko Tunizijo o uvozu konzerviranih sadnih solat s poreklom iz Tunizije v SkupnostPismo št. 1Spoštovani!Zaradi uveljavitve 55 % znižanja veljavnih carin iz člena 19 Sporazuma o sodelovanju, sklenjenega med Evropsko gospodarsko skupnostjo in Republiko Tunizijo, in na podlagi izmenjanih pojasnil glede pogojev, ki urejajo uvoz konzerviranih sadnih solat v Skupnost, ki sodijo v oznake KN ex 2008 92 50, ex 2008 92 71 in ex 2008 92 79 s poreklom iz Tunizije, imam čast, da vas obvestim, da se tunizijska vlada zavezuje, da bo sprejela vse potrebne ukrepe, ki bodo zagotovili, da količine, dobavljene Skupnosti od 1. januarja do 31. decembra vsako leto, ne bodo presegle 100 ton.V ta namen tunizijska vlada izjavlja, da bodo ves izvoz omenjenih proizvodov v Skupnost opravljali izključno izvozniki, katerih poslovanje nadzoruje "Office de Commerce de Tunisie" (Tunizijski odbor za trgovino).Jamstva glede količin bodo izpolnjena v skladu s postopki, o katerih se dogovorita Tunizijski odbor za trgovino in Generalni direktorat Komisije Evropskih skupnosti za kmetijstvo.Z odstopanjem od člena 19 Sporazuma o sodelovanju ostane ta sporazum v obliki izmenjave pisem v veljavi, dokler ga ena od podpisnic ne odpove, tako odpoved pa je treba predložiti pred 30. septembrom vsako leto.Bil bi vam hvaležen, če bi potrdili, ali Skupnost soglaša z zgoraj navedenim.Prosim sprejmite izraze mojega najglobljega spoštovanja.Za vladoRepublike TunizijePismo št. 2Spoštovani!V čast mi je, da lahko potrdim prejem vašega današnjega pisma z naslednjim besedilom:"Zaradi uveljavitve 55 % znižanja veljavnih carin iz člena 19 Sporazuma o sodelovanju, sklenjenega med Evropsko gospodarsko skupnostjo in Republiko Tunizijo, in na podlagi izmenjanih pojasnil glede pogojev, ki urejajo uvoz konzerviranih sadnih solat v Skupnost, ki sodijo v oznake KN ex 2008 92 50, ex 2008 92 71 in ex 2008 92 79 s poreklom iz Tunizije, imam čast, da vas obvestim, da se tunizijska vlada zavezuje, da bo sprejela vse potrebne ukrepe, ki bodo zagotovili, da količine, dobavljene Skupnosti od 1. januarja do 31. decembra vsako leto, ne bodo presegle 100 ton.V ta namen tunizijska vlada izjavlja, da bodo ves izvoz omenjenih proizvodov v Skupnost opravljali izključno izvozniki, katerih poslovanje nadzoruje "Office de Commerce de Tunisie" (Tunizijski odbor za trgovino).Jamstva glede količin bodo izpolnjena v skladu s postopki, o katerih se dogovorita Tunizijski odbor za trgovino in Generalni direktorat Komisije Evropskih skupnosti za kmetijstvo.Z odstopanjem od člena 19 Sporazuma o sodelovanju ostane ta sporazum v obliki izmenjave pisem v veljavi, dokler ga ena od podpisnic ne odpove, tako odpoved pa je treba predložiti pred 30. septembrom vsako leto.Bil bi vam hvaležen, če bi potrdili, ali Skupnost soglaša z zgoraj navedenim."Lahko potrdim, da Skupnost soglaša z zgoraj navedenim, in torej izjavljam, da se bo 55 % znižanje veljavnih carin uporabljalo od 1. januarja do 31. decembra vsako leto za vsako od v vašem pismu navedenih količin konzerviranih sadnih solat s poreklom iz Tunizije.Prosim sprejmite izraze mojega najglobljega spoštovanja.V imenu SvetaEvropskih skupnosti[1] UL L 265, 27.9.1978, str. 2.


title: Sklep

text:
               13.2.2015

               SL

               Uradni list Evropske unije

               C 53/1

         SKLEP
   (2015/C 53/01)
   GENERALNI SEKRETAR EVROPSKEGA PARLAMENTA,
   ob upoštevanju Uredbe Sveta (EGS, Euratom, ESPJ) št. 259/68 (1), spremenjene z Uredbo (ES, Euratom) št. 723/2004 (2) ter nazadnje z Uredbo Evropskega parlamenta in Sveta (EU, Euratom) št. 1023/2013 z dne 22. novembra 2013, ki spreminja Kadrovske predpise za uradnike Evropske unije in pogoje za zaposlovanje drugih uslužbencev Evropske unije (3), in zlasti člena 30 teh predpisov,
   ob upoštevanju sklepa predsedstva Evropskega parlamenta z dne 13. januarja 2014 o prenosu pooblastil organa za imenovanje in organa, ki je pooblaščen za sklepanje pogodb o zaposlitvi,
   ob upoštevanju dejstva, da je 31. decembra 2014 potekla veljavnost naslednjim rezervnim seznamom Evropskega parlamenta:
   AD/4/08, AD/1/10, PE/103/S, PE/104/S, PE/106/S, PE/107/S, PE/117/S, PE/118/S, PE/124/S, AST/4/11, AST/5/11, PE/96/S, PE/119/S, PE/110/S,
   ob upoštevanju mnenja skupnega odbora, sprejetega na seji 22. oktobra 2014,
   SKLENE:
   Člen 1
   Veljavnost rezervnih seznamov

               AD/4/08, PE/106/S, PE/117/S, PE/118/S, PE/124/S, AST/4/11, AST/5/11, PE/96/S, PE/110/S

         se podaljša do 31. decembra 2015.
   Člen 2
   Veljavnost rezervnih seznamov

               AD/1/10, PE/103/S, PE/104/S, PE/107/S, PE/119/S

         se ne podaljša.

      Luxembourg, 12. december 2014

         Klaus WELLE

            Generalni sekretar

      (1)  UL L 56, 4.3.1968, str. 1.

      (2)  UL L 124, 27.4.2004, str. 1.

      (3)  UL L 287, 29.10.2013, str. 15.


title: 2005/798/ES: Sklep sveta z dne 14. novembra 2005 o sklenitvi Sporazuma v obliki izmenjave pisem med Evropsko skupnostjo in Združenimi državami Amerike o vprašanjih, povezanih s trgovino z vinom

text:
               18.11.2005

               SL

               Uradni list Evropske unije

               L 301/14

         SKLEP SVETA
   z dne 14. novembra 2005
   o sklenitvi Sporazuma v obliki izmenjave pisem med Evropsko skupnostjo in Združenimi državami Amerike o vprašanjih, povezanih s trgovino z vinom
   (2005/798/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je dne 23. oktobra 2000 Komisijo pooblastil za pogajanja o sporazumu o trgovini z vinom med Evropsko skupnostjo in Združenimi državami Amerike.

               (2)

               Ta pogajanja so bila zaključena, Sporazum med Evropsko skupnostjo in Združenimi državami Amerike o trgovini z vinom ter Sporazum v obliki izmenjave pisem med Evropsko skupnostjo in Združenimi državami Amerike o vprašanjih, povezanih s trgovino z vinom pa sta obe pogodbenici parafirali 14. septembra 2005.

               (3)

               Nekatera odstopanja od pravil Skupnosti glede vinarskih praks in določenih praks izdajanja potrdil v korist vin s poreklom iz Združenih držav določata zlasti Uredba Sveta (ES) št. 1037/2001 z dne 22. maja 2001 o odobritvi ponudbe in dobave za neposredno prehrano ljudi nekaterih uvoženih vin, ki so lahko bila obdelana z enološkimi postopki, ki niso predvideni v Uredbi (ES) št. 1493/1999 (1) in Uredba Komisije (ES) št. 883/2001 z dne 24. aprila 2001 o določitvi podrobnih pravil za izvajanje Uredbe Sveta (ES) št. 1493/1999 glede trgovine s tretjimi državami s proizvodi vinskega sektorja (2).

               (4)

               Odstopanja prenehajo veljati 31. decembra 2005. Člena 4 in 9 Sporazuma o trgovini z vinom bosta vina s poreklom iz Združenih držav še naprej obravnavala na enak način, vendar se bosta v skladu s členom 17(2) navedenega Sporazuma začela uporabljati šele na prvi dan drugega meseca po prejemu pisnega obvestila iz člena 6(3) navedenega sporazuma.

               (5)

               Zato je bilo treba v pogajanjih doseči ločen sporazum v obliki izmenjave pisem, ki bo zajemal obdobje od 31. decembra 2005 do datuma začetka veljave členov 4 in 9 Sporazuma o trgovini z vinom.

               (6)

               Sporazum v obliki izmenjave pisem je zato treba odobriti.

               (7)

               Zaradi olajšanja izvajanja sporazuma v obliki izmenjave pisem je treba Komisijo pooblastiti za sprejem ukrepov, potrebnih za njegovo izvajanje, v skladu s postopkom iz Uredbe Sveta (ES) št. 1493/1999 z dne 17. maja 1999 o skupni ureditvi trga za vino (3), vključno z morebitnimi potrebnimi podaljšanji odstopanja iz Uredbe (ES) št. 1037/2001 –

         SKLENIL:
   Člen 1
   Sporazum v obliki izmenjave pisem med Evropsko skupnostjo in Združenimi državami Amerike o vprašanjih, povezanih s trgovino z vinom (v nadaljnjem besedilu „Sporazum“) se odobri v imenu Skupnosti.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Skupnost zavezujoč.
   Člen 3
   Komisija se pooblasti za sprejem ukrepov, potrebnih za izvajanje Sporazuma, v skladu s postopkom iz člena 75(2) Uredbe (ES) št. 1493/1999, vključno z morebitnimi potrebnimi podaljšanji odstopanja iz Uredbe (ES) št. 1037/2001.
   Člen 4
   Ta sklep se objavi v Uradnem listu Evropske unije.

      V Bruslju, 14. novembra 2005

            Za Svet

            Predsednica

         T. JOWELL

      (1)  UL L 145, 31.5.2001, str. 12. Uredba, kakor je bila spremenjena z Uredbo (ES) št. 2324/2003 (UL L 345, 31.12.2003, str. 24).

      (2)  UL L 128, 10.5.2001, str. 1. Uredba, kakor je bila nazadnje spremenjena z Uredbo (ES) št. 908/2004 (UL L 163, 30.4.2004, str. 56).

      (3)  UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 1428/2004 (UL L 263, 10.8.2004, str. 7).
    ---documentbreak---

               18.11.2005

               SL

               Uradni list Evropske unije

               L 301/16

         SPORAZUM V OBLIKI IZMENJAVE PISEM
   med Evropsko skupnostjo in Združenimi državami Amerike o vprašanjih, povezanih s trgovino z vinom
   Bruselj,
   Spoštovani,
   v čast mi je potrditi naslednji dogovor med Evropsko skupnostjo (v nadaljnjem besedilu „Skupnost“) in Združenimi državami Amerike (v nadaljnjem besedilu „Združene države“) v zvezi s Sporazumom med Evropsko skupnostjo in Združenimi državami Amerike o trgovini z vinom („Sporazum o vinu“), ki je bil parafiran 14. septembra 2005.
   1.   Ob upoštevanju potrebe, da se med pričakovanjem začetka veljave Sporazuma o vinu med pogodbenicama ne ovira trgovine z vinom, in zlasti upoštevanju datuma začetka veljave njegovih členov 4 in 9, kakor ga določa njegov člen 17(2), bo Skupnost še naprej izvajala:

               (a)

               svoja pooblastila v zvezi z vinarskimi praksami za vina s poreklom iz Združenih držav, ki začnejo veljati z datumom tega pisma in jih določa Uredba Sveta (ES) št. 1037/2001, podaljšuje pa Uredba Sveta (ES) št. 2324/2003; in

               (b)

               zahteve po izdajanju potrdil, ki začnejo veljati z datumom tega pisma in jih določa Uredba komisije (ES) št. 883/2001.

         2.   Če so izpolnjeni pogoji iz odstavkov 1(a) in 1(b), Združene države niti na podlagi vinarskih praks niti na podlagi specifikacij proizvoda ne omejijo uvoza, trženja ali prodaje vina s poreklom z ozemlja Skupnosti, ki se proizvaja na podlagi vinarskih praks in postopkov, ki so odobreni z zakoni, predpisi in zahtevami Skupnosti od datuma tega pisma, Združene države pa te prakse in postopke sprejmejo v smislu Section 2002(a)(1)(B) US Public Law 108–429. Ta obveza Združenih držav se nanaša na vino, ki spada na področje uporabe Sporazuma o vinu in zlasti člena 3 Sporazuma. Ukrepi, ki jih katera koli pogodbenica sprejme za varovanje in zaščito človeškega zdravja, so izven obsega te obveze. Predloženi sporazum ne vsebuje zahtev po potrditvi s strani Skupnosti, da predstavljajo prakse in postopki, ki se uporabljajo za proizvodnjo vina v Skupnosti, primerno kletarsko obdelavo („proper cellar treatment“) v smislu Section 2002 US Public Law 108–429.
   3.   Ob ugotovitvi, da Sporazum o vinu ne velja za vina, ki vsebujejo manj kot 7 odstotkov (7 %) volumenskega deleža alkohola, in ugotovitvi, da se to vino s poreklom z ozemlja Skupnosti proizvaja na podlagi vinarskih praks in postopkov, ki jih dovoljujejo zakoni, predpisi in zahteve Skupnosti iz Priloge I Sporazuma o vinu, Združene države sprejmejo te prakse in postopke v zvezi s tem vinom v smislu Section 2002(a)(1)(B) US Public Law 108–429 za toliko časa, dokler niso izpolnjeni pogoji iz odstavkov 1(a) in 1(b) zgoraj ali dokler ne začneta veljati člena 4 in 9 Sporazuma o vinu. Poleg tega predloženi sporazum ne vsebuje zahtev po potrditvi s strani Skupnosti, da predstavljajo prakse in postopki v Skupnosti, ki se uporabljajo za proizvodnjo vina z manj kot 7 odstotkov (7 %) volumenskega deleža alkohola, primerno kletarsko obdelavo („proper cellar treatment“) v smislu Section 2002(a)(1)(B) US Public Law 108–429. Ukrepi, ki jih katera koli pogodbenica sprejme za varovanje in zaščito človeškega zdravja, so izven obsega te obveze.
   4.   Odstavka 1 in 2 se uporabljata do datuma začetka veljave členov 4 in 9 Sporazuma o vinu, kakor ga določa člen 17(2) Sporazuma, vendar ne dlje kot za obdobje treh let od datuma začetka veljave predloženega sporazuma. Ne glede na zgoraj navedeno se to obdobje podaljša za dodatni dve leti, če se člena 4 in 9 v treh letih še ne začneta uporabljati.
   5.   Če katera koli izmed pogodbenic drugo pogodbenico obvesti, da ne namerava podpisati Sporazuma o vinu, ali če od njega odstopi, predloženi sporazum preneha veljati dvanajst mesecev po datumu, ko pogodbenica prejme obvestilo, da druga pogodbenica ne namerava podpisati Sporazuma o vinu, ali na dan, ko začne veljati odstop od Sporazuma o vinu v skladu s členom 14 Sporazuma.
   6.   Katera koli pogodbenica lahko kadar koli odstopi od predloženega sporazuma s predložitvijo pisnega obvestila drugi pogodbenici. Odstop začne veljati dvanajst mesecev po datumu, ko je druga pogodbenica prejela obvestilo, razen če obvestilo določa poznejši datum ali če se obvestilo prekliče pred določenim datumom.
   Če je navedeno sprejemljivo za Združene države, mi je v čast predlagati, da to pismo in Vaše pismo, v katerem potrjujete, da se strinjate s tem dogovorom, predstavljata Sporazum med Skupnostjo in Združenimi državami, ki bo začel veljati z dnem Vašega pisma.
   Sprejmite izraze mojega globokega spoštovanja.

         Za Evropsko skupnost

   Spoštovani,
   v čast mi je potrditi prejem Vašega pisma s tega dne, ki se glasi:

      „V čast mi je potrditi naslednji dogovor med Evropsko skupnostjo (v nadaljnjem besedilu ‚Skupnost’) in Združenimi državami Amerike (v nadaljnjem besedilu ‚Združene države’) v zvezi s Sporazumom med Evropsko skupnostjo in Združenimi državami Amerike o trgovini z vinom (‚Sporazum o vinu’), ki je bil parafiran 14. septembra 2005.
      1.   Ob upoštevanju potrebe, da se med pričakovanjem začetka veljave Sporazuma o vinu med pogodbenicama ne ovira trgovine z vinom, in zlasti upoštevanju datuma začetka veljave njegovih členov 4 in 9, kakor ga določa njegov člen 17(2), bo Skupnost izvajala:

                  (a)

                  svoja pooblastila v zvezi z vinarskimi praksami za vina s poreklom iz Združenih držav, ki začnejo veljati z datumom tega pisma in jih določa Uredba Sveta (ES) št. 1037/2001, podaljšuje pa Uredba Sveta (ES) št. 2324/2003; in

                  (b)

                  zahteve po izdajanju potrdil, ki začnejo veljati z datumom tega pisma in jih določa Uredba komisije (ES) št. 883/2001.

            2.   Če so izpolnjeni pogoji iz odstavkov 1(a) in 1(b), Združene države niti na podlagi vinarskih praks niti na podlagi specifikacij proizvoda ne omejijo uvoza, trženja ali prodaje vina s poreklom z ozemlja Skupnosti, ki se proizvaja na podlagi vinarskih praks in postopkov, ki so odobreni z zakoni, predpisi in zahtevami Skupnosti od datuma tega pisma, Združene države pa te prakse in postopke sprejmejo v smislu Section 2002(a)(1)(B) US Public Law 108–429. Ta obveza Združenih držav se nanaša na vino, ki spada na področje uporabe Sporazuma o vinu in zlasti člena 3 Sporazuma. Ukrepi, ki jih katera koli pogodbenica sprejme za varovanje in zaščito človeškega zdravja, so izven obsega te obveze. Predloženi sporazum ne vsebuje zahtev po potrditvi s strani Skupnosti, da predstavljajo prakse in postopki, ki se uporabljajo za proizvodnjo vina v Skupnosti, primerno kletarsko obdelavo (‚proper cellar treatment’) v smislu oddelka 2002 javnega prava ZDA (US Public Law 108–429).
      3.   Ob ugotovitvi, da Sporazum o vinu ne velja za vina, ki vsebujejo manj kot 7 odstotkov (7 %) volumenskega deleža alkohola, in ugotovitvi, da se to vino s poreklom z ozemlja Skupnosti proizvaja na podlagi vinarskih praks in postopkov, ki jih dovoljujejo zakoni, predpisi in zahteve ES iz Priloge I Sporazuma o vinu, Združene države sprejmejo te prakse in postopke v zvezi s tem vinom v smislu Section 2002(a)(1)(B) US Public Law 108–429 za toliko časa, dokler niso izpolnjeni pogoji iz odstavkov 1(a) in 1(b) zgoraj ali dokler ne začneta veljati člena 4 in 9 Sporazuma o vinu. Poleg tega predloženi sporazum ne vsebuje zahtev po potrditvi s strani Skupnosti, da predstavljajo prakse in postopki v Skupnosti, ki se uporabljajo za proizvodnjo vina z manj kot 7 odstotkov (7 %) volumenskega deleža alkohola, primerno kletarsko obdelavo (‚proper cellar treatment’) v smislu Section 2002(a)(1)(B) US Public Law 108–429. Ukrepi, ki jih katera koli pogodbenica sprejme za varovanje in zaščito človeškega zdravja, so izven obsega te obveze.
      4.   Odstavka 1 in 2 se uporabljata do datuma začetka veljave členov 4 in 9 Sporazuma o vinu, kakor ga določa člen 17.2 Sporazuma, vendar ne dlje kot za obdobje treh let od datuma začetka veljave predloženega sporazuma. Ne glede na zgoraj navedeno se to obdobje podaljša za dodatni dve leti, če se člena 4 in 9 v treh letih še ne začneta uporabljati.
      5.   Če katera koli izmed pogodbenic drugo pogodbenico obvesti, da ne namerava podpisati Sporazuma o vinu, ali če od njega odstopi, predloženi sporazum preneha veljati dvanajst mesecev po datumu, ko pogodbenica prejme obvestilo, da druga pogodbenica ne namerava podpisati Sporazuma o vinu, ali na dan, ko začne veljati odstop od Sporazuma o vinu v skladu s členom 14 Sporazuma.
      6.   Katera koli pogodbenica lahko kadar koli odstopi od predloženega sporazuma s predložitvijo pisnega obvestila drugi pogodbenici. Odstop začne veljati dvanajst mesecev po datumu, ko je druga pogodbenica prejela obvestilo, razen če obvestilo določa poznejši datum ali če se obvestilo prekliče pred določenim datumom.
      Če je navedeno sprejemljivo za Združene države, mi je v čast predlagati, da to pismo in Vaše pismo, v katerem potrjujete, da se strinjate s tem dogovorom, predstavljata Sporazum med Skupnostjo in Združenimi državami, ki bo začel veljati z dnem Vašega pisma.“

   V čast mi je potrditi, da se Združene države strinjajo z dogovorom, kakor ste ga navedli v svojem pismu, in potrditi, da bosta Vaše in tole pismo predstavljala sporazum med Združenimi državami Amerike in Evropsko skupnostjo, ki bo začel veljati na dan tega odgovora.
   Sprejmite izraze mojega globokega spoštovanja.

         Za Združene države Amerike


title: 2011/94/EU: Sklep Sveta z dne 25. maja 2010 o podpisu Sporazuma med Evropsko unijo in Združenimi mehiškimi državami o nekaterih vidikih zračnih prevozov

text:
               12.2.2011

               SL

               Uradni list Evropske unije

               L 38/33

         SKLEP SVETA
   z dne 25. maja 2010
   o podpisu Sporazuma med Evropsko unijo in Združenimi mehiškimi državami o nekaterih vidikih zračnih prevozov
   (2011/94/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 100(2) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je s Sklepom z dne 5. junija 2003 pooblastil Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom na ravni Unije.

               (2)

               Komisija je v imenu Unije s pogajanji dosegla Sporazum z Združenimi mehiškimi državami o nekaterih vidikih zračnih prevozov (v nadaljnjem besedilu: Sporazum) v skladu z mehanizmi in smernicami iz Priloge k Sklepu Sveta z dne 5. junija 2003.

               (3)

               Sporazum, ki ga je s pogajanji dosegla Komisija, bi bilo treba podpisati s pridržkom njegove poznejše sklenitve –

         SPREJEL NASLEDNJI SKLEP:
   Člen 1
   Podpis Sporazuma med Evropsko unijo in Združenimi mehiškimi državami o nekaterih vidikih zračnih prevozov se odobri v imenu Unije, s pridržkom sklenitve navedenega sporazuma.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije s pridržkom njegove sklenitve.
   Člen 3
   Ta sklep začne veljati na datum sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 25. maja 2010

            Za Svet

            Predsednik

         M. SEBASTIÁN

    ---documentbreak---

               12.2.2011

               SL

               Uradni list Evropske unije

               L 38/33

         SPORAZUM
   med Evropsko unijo in Združenimi mehiškimi državami o nekaterih vidikih zračnih prevozov
   EVROPSKA UNIJA,
   na eni strani, in
   ZDRUŽENE MEHIŠKE DRŽAVE,
   na drugi strani,
   (v nadaljevanju: pogodbenici), v skladu s svojimi pristojnostmi;
   STA SE – OB UPOŠTEVANJU določb dvostranskih sporazumov o zračnih prevozih med različnimi državami članicami Evropske unije in Združenimi mehiškimi državami;
   OB UGOTOVITVI, da so države članice Evropske unije dne 5. junija 2003 Evropsko komisijo pooblastile, da spremeni nekatere določbe njihovih dvostranskih sporazumov o zračnih prevozih s sporazumom med Evropsko unijo in tretjimi državami;
   OB UGOTOVITVI, da ima Evropska unija izključno pristojnost v zvezi z več vidiki, ki so lahko vključeni v dvostranske sporazume o zračnih prevozih, ki jih države članice Evropske unije sklenejo ali so jih sklenile s tretjimi državami;
   OB PRIZNAVANJU pomembnosti posodobitve odnosov med državami članicami Evropske unije in Združenimi mehiškimi državami na področju zračnih prevozov, da se zagotovita trdna pravna podlaga za zračne prevoze med Evropsko unijo in Združenimi mehiškimi državami ter njihova kontinuiteta;
   OB POUDARJANJU svoje zavezanosti spodbujanju svobodne konkurence na področju zračnih prevozov in preprečevanju sporazumov med letalskimi družbami, katerih namen je ovirati, omejevati ali izkrivljati konkurenco;
   OB UGOTOVITVI, da Evropska unija nima namena vplivati na ravnovesje med letalskimi prevozniki Evropske unije in letalskimi prevozniki Združenih mehiških držav ali spremeniti določbe obstoječih dvostranskih sporazumov o zračnih prevozih v zvezi s prometnimi pravicami –
   DOGOVORILI O NASLEDNJEM:
   Člen 1
   Splošne določbe
   1.   Sklicevanja na državljane države članice Evropske unije, ki je pogodbenica katerega koli dvostranskega sporazuma iz Priloge I, se razumejo kot sklicevanja na državljane države članice Evropske unije.
   2.   Sklicevanja na letalske prevoznike iz države članice Evropske unije, ki je pogodbenica dvostranskih sporazumov iz Priloge I, se razumejo kot sklicevanja na letalske prevoznike, ki jih določi navedena država članica Evropske unije.
   3.   Ta sporazum spreminja nekatere določbe obstoječih dvostranskih sporazumov o zračnih prevozih iz Priloge I brez poseganja v obstoječe prometne pravice.
   Člen 2
   Določitev s strani države članice Evropske unije
   1.   Določbe odstavkov 2 in 3 tega člena nadomestijo ustrezne določbe členov, naštetih v točkah (a) in (b) Priloge II, v zvezi z določitvijo letalskega prevoznika s strani države članice Evropske unije ter pooblastili in dovoljenji, ki jih priznajo Združene mehiške države, oziroma zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika.
   2.   Po določitvi s strani države članice Evropske unije Združene mehiške države takoj priznajo ustrezna pooblastila in dovoljenja, pod pogojem, da:

               (a)

               ima letalski prevoznik v skladu s Pogodbo o Evropski uniji in Pogodbo o delovanju Evropske unije sedež na ozemlju države članice Evropske unije, ki ga določi, in da ima veljavno operativno licenco v skladu s pravom Evropske unije, in

               (b)

               država članica Evropske unije, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor nad letalskim prevoznikom, v določitvi pa je jasno opredeljen ustrezni letalski organ, ter

               (c)

               je letalski prevoznik neposredno v lasti ali je njegov večinski lastnik država članica ali državljani države članice ali druge države iz Priloge III ali državljani teh drugih držav, in da imajo te države ali ti državljani učinkovit nadzor.

         3.   Združene mehiške države lahko zavrnejo, prekličejo, začasno odvzamejo ali omejijo pooblastila ali dovoljenja, dodeljena letalskemu prevozniku, ki ga določi država članica Evropske unije, kadar ni izpolnjen eden od pogojev iz odstavka 2.
   Združene mehiške države pri uveljavljanju pravic v skladu s tem odstavkom ne diskriminirajo med letalskimi prevozniki Evropske unije na podlagi državne pripadnosti.
   Člen 3
   Varnost
   1.   Določbe iz odstavka 2 tega člena dopolnjujejo člene iz točke (c) Priloge II.
   2.   Kadar država članica Evropske unije določi letalskega prevoznika, katerega predpisani nadzor izvaja in vzdržuje država članica, se pravice Združenih mehiških držav v skladu z varnostnimi predpisi iz sporazuma med državo članico Evropske unije, ki je določila letalskega prevoznika, in Združenimi mehiškimi državami uporabljajo na enak način za to drugo državo članico Evropske unije pri sprejemanju, izvajanju ali vzdrževanju varnostnih standardov in za dovoljenja za opravljanje prometa navedenega letalskega prevoznika.
   Člen 4
   Skladnost s pravili o konkurenci
   1.   Z nobenim od dvostranskih sporazumov med Združenimi mehiškimi državami članicami in državami članicami Evropske unije se ne sme:

               (a)

               spodbujati sprejemanja sporazumov med podjetji, sklepov podjetniških združenj ali usklajenih ravnanj, ki preprečujejo, izkrivljajo ali omejujejo konkurenco;

               (b)

               krepiti učinkov takega sporazuma, sklepa ali usklajenega ravnanja; ali

               (c)

               na zasebne gospodarske operaterje prenesti odgovornost za sprejemanje ukrepov, ki preprečujejo, izkrivljajo ali omejujejo konkurenco.

         2.   Določbe iz dvostranskih sporazumov iz Priloge I, ki niso skladne z odstavkom 1, se ne uporabljajo.
   Člen 5
   Priloge k Sporazumu
   Priloge k temu sporazumu so njegov sestavni del.
   Člen 6
   Revizija in spremembe
   Pogodbenici lahko ta sporazum kadar koli sporazumno pisno revidirata ali spremenita. Te spremembe začnejo veljati v skladu s postopkom iz člena 9(1) tega sporazuma.
   Člen 7
   Začetek veljavnosti
   1.   Ta sporazum začne veljati trideset (30) dni po datumu zadnje note, s katero se pogodbenici po diplomatski poti pisno obvestita, da sta zaključili ustrezne notranje postopke, potrebne za začetek veljavnosti Sporazuma.
   2.   Ta sporazum se uporablja za dvostranske sporazume iz točke (b) Priloge I, ko ti začnejo veljati.
   3.   V primeru razlik med določbami tega sporazuma in dvostranskih sporazumov iz Priloge I, prevlada ta sporazum.
   Člen 8
   Prenehanje veljavnosti
   1.   V primeru prenehanja veljavnosti katerega koli izmed dvostranskih sporazumov iz Priloge I, istočasno prenehajo veljati vse določbe tega sporazuma, ki so povezane z zadevnim sporazumom.
   2.   V primeru prenehanja veljavnosti vseh dvostranskih sporazumov iz Priloge I, ob prenehanju veljavnosti zadnjega od teh sporazumov preneha veljati tudi ta sporazum.

      V POTRDITEV NAVEDENEGA so podpisani pooblaščenci, ki so bili v ta namen ustrezno pooblaščeni, podpisali ta sporazum.
      V Bruslju, dne petnajstega decembra leta dva tisoč deset, sestavljeno v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so besedila v vseh jezikih verodostojna. V primeru razlikovanj prevlada španska jezikovna različica.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Съединените мексикански щати
         Por los Estados Unidos Mexicanos
         Za Spojené státy mexické
         For De Forenede Mexicanske Stater
         Für die Vereinigten Mexikanischen Staaten
         Mehhiko Ühendriikide nimel
         Για τις Ηνωμένες Πολιτείες του Μεξικού
         For the United Mexican States
         Pour les Etats-Unis mexicains
         Per gli Stati Uniti messicani
         Meksikas Savienoto Valstu vārdā –
         Meksikos Jungtinių Valstijų vardu
         A Mexikói Egyesült Államok részéről
         Għall-Istati Uniti Messikani
         Voor de Verenigde Mexicaanse Staten
         W imieniu Meksykańskich Stanów Zjednoczonych
         Pelos Estados Unidos Mexicanos
         Pentru Statele Unite Mexicane
         Za Spojené štáty mexické
         Za Združene države mehike
         Meksikon yhdysvaltojen puolesta
         För Mexikos förenta stater

   PRILOGA I

      SEZNAM DVOSTRANSKIH SPORAZUMOV IZ ČLENA 1 TEGA SPORAZUMA

               (a)

               Sporazumi o zračnih prevozih med Združenimi mehiškimi državami in državami članicami Evropske unije, ki so sklenjeni in/ali podpisani na datum podpisa tega sporazuma:

                           —

                           Sporazum med vlado Združenih mehiških držav in zvezno vlado Avstrije o zračnem prevozu, podpisan na Dunaju, Avstrija, dne 27. marca 1995, v nadaljevanju „Sporazum med Mehiko in Avstrijo“,

                           —

                           Sporazum med vlado Združenih mehiških držav in vlado Kraljevine Belgije o zračnem prevozu, podpisan v Mexico Cityju, dne 26. aprila 1999, v nadaljevanju „Sporazum med Mehiko in Belgijo“,

                           —

                           Sporazum med vlado Združenih mehiških držav in vlado Češke in slovaške federativne republike o zračnem prevozu, podpisan v Mexico Cityju, dne 14. avgusta 1990, v nadaljevanju „Sporazum med Mehiko in Češko“,

                           —

                           Sporazum med vlado Združenih mehiških držav in vlado Francoske republike o zračnem prevozu, podpisan v Parizu, Francija, dne 18. maja 1993, spremenjen s Sporazumom o spremembi in dopolnitvi Sporazuma med vlado Združenih mehiških držav in vlado Francoske republike o zračnem prevozu, sklenjenim z izmenjavo not, datiranih v Parizu in Mexico Cityju s 13. januarjem in 4. februarjem 2004, v nadaljevanju „Sporazum med Mehiko in Francijo“,

                           —

                           Sporazum med Združenimi mehiškimi državami in Zvezno republiko Nemčijo o zračnem prevozu, podpisan v Mexico Cityju, dne 8. marca 1967, v nadaljevanju „Sporazum med Mehiko in Nemčijo“,

                           —

                           Sporazum med vlado Združenih mehiških držav in Italijansko republiko o zračnem prevozu, podpisan v Mexico Cityju, dne 23. decembra 1965, spremenjen s Sporazumom o spremembi in dopolnitvi Sporazuma med vlado Združenih mehiških držav in Italijansko republiko o zračnem prevozu z dne 23. decembra 1965, sklenjenim z izmenjavo not, datiranih v Rimu, Italija, z 2. avgustom in 7. decembrom 2004, v nadaljevanju „Sporazum med Mehiko in Italijo“,

                           —

                           Sporazum med vlado Združenih mehiških držav in vlado Velikega vojvodstva Luksemburg o zračnem prevozu, podpisan v Mexico Cityju, dne 19. marca 1996, v nadaljevanju „Sporazum med Mehiko in Luksemburgom“,

                           —

                           Sporazum med vlado Združenih mehiških držav in vlado Kraljevine Nizozemske o zračnem prevozu, podpisan v Mexico Cityju, dne 6. decembra 1971, spremenjen s Sporazumom o spremembi Sporazuma med vlado Združenih mehiških držav in vlado Kraljevine Nizozemske o zračnem prevozu z dne 6. decembra 1971, sklenjenim z izmenjavo not, datiranih s 24. avgustom 1992 v Mexico Cityju, v nadaljevanju „Sporazum med Mehiko in Nizozemsko“,

                           —

                           Sporazum med vlado Združenih mehiških držav in vlado Republike Poljske o zračnem prevozu, podpisan v Mexico Cityju, dne 11. oktobra 1990, v nadaljevanju „Sporazum med Mehiko in Poljsko“,

                           —

                           Sporazum med vlado Združenih mehiških držav in vlado Portugalske o civilnem zračnem prevozu, podpisan v Lizboni, Portugalska, dne 22. oktobra 1948, v nadaljevanju „Sporazum med Mehiko in Portugalsko“,

                           —

                           Sporazum med vlado Združenih mehiških držav in vlado Kraljevine Španije o zračnem prevozu, podpisan v Mexico Cityju, dne 21. novembra 1978, v nadaljevanju „Sporazum med Mehiko in Španijo“,

                           —

                           Sporazum med vlado Združenih mehiških držav in vlado Združenega kraljestva Velike Britanije in Severne Irske o zračnih prevozih, podpisan v Mexico Cityju, dne 18. novembra 1988, v nadaljevanju „Sporazum med Mehiko in Združenim kraljestvom“.

               (b)

               Sporazum o zračnih prevozih med Združenimi mehiškimi državami in državami članicami Evropske unije, ki na dan podpisa tega sporazuma še ni začel veljati:

                           —

                           Sporazum med Združenimi mehiškimi državami in Kraljevino Španijo o zračnem prevozu, podpisan v Madridu, Španija, dne 8. aprila 2003.

         PRILOGA II

      SEZNAM ČLENOV V SPORAZUMIH IZ PRILOGE I IN NA KATERE SE SKLICUJETA ČLENA 2 IN 3 TEGA SPORAZUMA

               (a)

               Določitev s strani države članice:

                           —

                           člen 3 Sporazuma med Mehiko in Avstrijo,

                           —

                           člen 3 Sporazuma med Mehiko in Belgijo,

                           —

                           člen 3 Sporazuma med Mehiko in Češko,

                           —

                           člen 3 Sporazuma med Mehiko in Francijo,

                           —

                           člen 3 Sporazuma med Mehiko in Nemčijo,

                           —

                           člen 3 Sporazuma med Mehiko in Italijo,

                           —

                           člen 3 Sporazuma med Mehiko in Luksemburgom,

                           —

                           člen 3 Sporazuma med Mehiko in Nizozemsko,

                           —

                           člen 3 Sporazuma med Mehiko in Poljsko,

                           —

                           člen 2 Sporazuma med Mehiko in Portugalsko,

                           —

                           člen 3 Sporazuma med Mehiko in Španijo,

                           —

                           člen 4 Sporazuma med Mehiko in Združenim kraljestvom.

               (b)

               Zavrnitev, preklic, začasni odvzem ali omejitev pooblastil ali dovoljenj:

                           —

                           člen 4 Sporazuma med Mehiko in Avstrijo,

                           —

                           člen 5 Sporazuma med Mehiko in Belgijo,

                           —

                           člen 4 Sporazuma med Mehiko in Češko,

                           —

                           člen 4 Sporazuma med Mehiko in Francijo,

                           —

                           člen 4, prvi stavek Sporazuma med Mehiko in Nemčijo,

                           —

                           člen 4 Sporazuma med Mehiko in Italijo,

                           —

                           člen 4 Sporazuma med Mehiko in Luksemburgom,

                           —

                           člen 4 Sporazuma med Mehiko in Nizozemsko,

                           —

                           člen 4 Sporazuma med Mehiko in Poljsko,

                           —

                           člen VII Sporazuma med Mehiko in Portugalsko,

                           —

                           člen 4 Sporazuma med Mehiko in Španijo,

                           —

                           člen 5 Sporazuma med Mehiko in Združenim kraljestvom.

               (c)

               Varnost:

                           —

                           člen 6 Sporazuma med Mehiko in Avstrijo,

                           —

                           člen 7 Sporazuma med Mehiko in Belgijo,

                           —

                           člen 6 Sporazuma med Mehiko in Češko,

                           —

                           člen 6a Sporazuma med Mehiko in Francijo,

                           —

                           člen 6a Sporazuma med Mehiko in Italijo,

                           —

                           člen 6 Sporazuma med Mehiko in Luksemburgom,

                           —

                           člen 6 Sporazuma med Mehiko in Nizozemsko,

                           —

                           člen V Sporazuma med Mehiko in Portugalsko,

                           —

                           člen 8 Sporazuma med Mehiko in Združenim kraljestvom.

         PRILOGA III

      SEZNAM DRUGIH DRŽAV IZ ČLENA 2 TEGA SPORAZUMA

               (a)

               Republika Islandija (v skladu s Sporazumom o Evropskem gospodarskem prostoru).

               (b)

               Kneževina Lihtenštajn (v skladu s Sporazumom o Evropskem gospodarskem prostoru).

               (c)

               Kraljevina Norveška (v skladu s Sporazumom o Evropskem gospodarskem prostoru).

               (d)

               Švicarska konfederacija (v skladu s Sporazumom med Evropsko skupnostjo in Švicarsko konfederacijo o zračnem prometu).


title: Sklep Sveta z dne 25. julija 1983 o pristopu Skupnosti h Konvenciji o ribolovu in ohranjanju živih virov v Baltskem morju in Beltih, kakor je bila spremenjena s protokolom Konference predstavnikov držav pogodbenic Konvencije, podpisanim 11. novembra 1982 v Varšavi

text:
Pomembno pravno obvestilo

|

31983D0414

Uradni list L 237 , 26/08/1983 str. 0004 - 0004 finska posebna izdaja: poglavje 15 zvezek 4 str. 0127  španska posebna izdaja: poglavje 04 zvezek 2 str. 0129  švedska posebna izdaja: poglavje 15 zvezek 4 str. 0127  portugalska posebna izdaja poglavje 04 zvezek 2 str. 0129

		Sklep Svetaz dne 25. julija 1983o pristopu Skupnosti h Konvenciji o ribolovu in ohranjanju živih virov v Baltskem morju in Beltih, kakor je bila spremenjena s protokolom Konference predstavnikov držav pogodbenic Konvencije, podpisanim 11. novembra 1982 v Varšavi(83/414/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti, zlasti člena 43 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker je za upravljanje in ohranjanje živih virov v Baltskem morju in Beltih potrebna mednarodna ureditev;ker je bila v ta namen 13. septembra 1973 v Gdansku podpisana Konvencija o ribolovu in ohranjanju živih virov v Beltskem morju in Beltih, v nadaljevanju "Gdanska konvencija", in je začela veljati 28. julija 1974;ker je Skupnost izključno pristojna za sprejemanje ohranitvenih ukrepov za žive vire v morju, ne samo na avtonomen način, ampak tudi s pogodbenimi obveznostmi s tretjimi državami in v okviru mednarodnih organizacij;ker sta leta 1977 državi članici, pogodbenici Gdanske konvencije, in sicer Kraljevina Danska in Federativna republika Nemčija, predložili poljski vladi, depozitarju konvencije, predlog za spremembo te konvencije, da bi omogočila pristop Skupnosti;ker so države pogodbenice Gdanske konvencije 11. novembra 1982 podpisale protokol, ki je vseboval predloge za spremembo konvencije, med katerimi je bil navedeni dansko-nemški predlog;ker bodo te spremembe začele veljati 90 dni potem, ko bo vlada depozitar od vseh pogodbenic prejela priglasitve o sprejemu spremembe; ker lahko po tem začetku veljavnosti Skupnost pristopi k Gdanski konvenciji;ker mora Skupnost nujno pristopiti h konvenciji, da bi prispevala k ohranjanju živih virov na območju, ki ga zajema Gdanska konvencija in na katerem ribiči Skupnosti lovijo,SKLENIL:Člen 1Skupnost odobri pristop Evropske gospodarske skupnosti h Konvenciji o ribolovu in ohranjanju živih virov v Baltskem morju in Beltih, kakor je bila spremenjena s protokolom Konference predstavnikov držav podpisnic konvencije, podpisanim 11. novembra v Varšavi.Besedili konvencije in protokola sta priloženi k temu sklepu.Člen 2Predsednik Sveta predloži listino o pristopu vladi Ljudske republike Poljske v skladu s členom XVIII Konvencije [3].Člen 3Ta sklep se objavi v Uradnem listu Evropskih skupnosti.V Bruslju, 25. junija 1983Za SvetPredsednikC. Simitis[1] UL C 117, 30.4.1983, str. 4.[2] Mnenje, podano 8. julija 1983 (še ni bilo objavljeno v Uradnem listu).[3] Začetek veljavnosti konvencije v zvezi s Skupnostjo bo v Uradnem listu Evropskih skupnosti objavil generalni sekretariat Sveta.--------------------------------------------------


title: Sklep Sveta in Komisije z dne 23. februarja 2004 o sklenitvi Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi

text:
Pomembno pravno obvestilo

|

32004D0239

Uradni list L 084 , 20/03/2004 str. 0001 - 0002

		Sklep Sveta in Komisijez dne 23. februarja 2004o sklenitvi Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi(2004/239/ES, Euratom)SVET EVROPSKE UNIJE,KOMISIJA EVROPSKIH SKUPNOSTI STAob upoštevanju Pogodbe o ustanovitvi Evropske skupnosti in zlasti člena 310 Pogodbe v zvezi z zadnjim stavkom prvega pododstavka člena 300(2) ter drugim pododstavkom člena 300(3) te pogodbe [1],ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 te pogodbe,ob upoštevanju predloga Komisije [2],ob upoštevanju privolitve Evropskega parlamenta [3],ob upoštevanju odobritve Sveta na podlagi člena 101 Pogodbe o ustanovitvi Evropske skupnosti za atomsko energijo,ob upoštevanju naslednjega:(1) Stabilizacijsko-pridružitveni sporazum med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi je bil podpisan v imenu Evropske skupnosti v Luxembourgu 9. aprila 2001 v skladu s Sklepom Sveta z 4. aprila 2001 in ob pogoju njegove sklenitve.(2) Trgovinske določbe, ki jih vsebuje ta sporazum, so izjemne narave, povezane s politiko, ki se izvaja v okviru stabilizacijsko-pridružitvenega procesa, in za Evropsko unijo ne bodo pomenile precedensa v trgovinski politiki Skupnosti v zvezi s tretjimi državami, razen z državami zahodnega Balkana.(3) Določbe tega sporazuma, ki spadajo v področje uporabe naslova IV tretjega dela Pogodbe o ustanovitvi Evropske skupnosti, zavezujejo Združeno kraljestvo in Irsko kot ločeni pogodbenici in ne kot del Evropske skupnosti dokler Združeno kraljestvo ali Irska uradno ne obvesti Nekdanje jugoslovanske republike Makedonije, da je postala zavezana kot del Evropske skupnosti v skladu s Protokolom o stališču Združenega kraljestva in Irske, ki je priložen Pogodbi o Evropski uniji in Pogodbi o ustanovitvi Evropske Skupnosti. Enako velja za Dansko v skladu s Protokolom o stališču Danske, ki je priložen tem pogodbam.(4) Ta sporazum je treba odobriti –SKLENILA:Člen 1V imenu Evropske skupnosti in Evropske skupnosti za atomsko energijo se odobri Stabilizacijsko-pridružitveni sporazum med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi strani, priloge in protokoli, priloženi Sporazumu, ter izjave, priložene Sklepni listini.Besedila iz prvega odstavka so priložena temu sklepu.Člen 21. Stališče Skupnosti v okviru Stabilizacijsko-pridružitvenega sveta in v okviru Stabilizacijsko-pridružitvenega odbora, kadar je pooblaščen, da odloča v imenu Stabilizacijsko-pridružitvenega sveta, določi Svet na predlog Komisije, ali po potrebi Komisija, vsak v skladu z ustreznimi določbami Pogodb.2. Stabilizacijsko-pridružitvenemu svetu predseduje predsednik Sveta v skladu s členom 109 Stabilizacijsko-pridružitvenega sporazuma. Stabilizacijsko-pridružitvenemu odboru predseduje predstavnik Komisije v skladu s poslovnikom Odbora.3. Odločitev o objavi sklepov Stabilizacijsko-pridružitvenega sveta in Stabilizacijsko-pridružitvenega odbora v Uradnem listu Evropske unije sprejme Svet oziroma Komisija, odvisno od posameznega primera.Člen 3Predsednik Sveta je pooblaščen, da imenuje osebo(-e), ki je(so) pooblaščena(-e), da v imenu Skupnosti deponira(-jo) akt o notifikaciji, predviden v členu 127 Sporazuma. Predsednik Komisije deponira omenjene akte v imenu Evropske skupnosti za atomsko energijo.V Bruslju, 23. februarja 2004Za SvetPredsednikB. CowenZa KomisijoRomano ProdiPredsednik[1] Evropska skupnost je prevzela vse pravice in obveznosti Evropske skupnosti za premog in jeklo po prenehanju veljavnost slednje dne 23. julija 2002 (UL L 194, 23.7.2002, str. 35).[2] UL C 213 E, 31.7.2001, str. 23.[3] UL C 27 E, 31.1.2002, str. 59.--------------------------------------------------


title: Sklep Sveta 2012/812/SZVP z dne 20. decembra 2012 o spremembi Skupnega stališča 2003/495/SZVP o Iraku

text:
               21.12.2012

               SL

               Uradni list Evropske unije

               L 352/54

         SKLEP SVETA 2012/812/SZVP
   z dne 20. decembra 2012
   o spremembi Skupnega stališča 2003/495/SZVP o Iraku
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 7. julija 2003 v okviru izvajanja Resolucije Varnostnega sveta Združenih narodov (VSZN) 1483 (2003) sprejel Skupno stališče 2003/495/SZVP o Iraku (1).

               (2)

               VSZN je 15. decembra 2010 sprejel Resolucijo 1956 (2010), v kateri je v odločil, da bi bilo treba vsa sredstva iz razvojnega sklada za Irak prenesti na račun ali račune Vlade Iraka za ureditev nasledstva ter da bi moral razvojni sklad za Irak prenehati obstajati najpozneje 30. junija 2011.

               (3)

               Zato bi bilo treba spremeniti Skupno stališče 2003/495/SZVP, tako da se dovoli prenos zamrznjenih sredstev, drugih finančnih sredstev ali gospodarskih virov na ureditev za nasledstvo razvojnega sklada za Irak, ki jo je uvedla Vlada Iraka pod pogoji iz resolucij Varnostnega sveta 1483 (2003) in 1956 (2010).

               (4)

               Skupno stališče 2003/495/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Člen 2 Skupnega stališča 2003/495/SZVP se nadomesti z naslednjim:

      „Člen 2
      Vsa sredstva ali druga finančna sredstva ali gospodarski viri:

                  (a)

                  prejšnje vlade Iraka ali njegovih državnih organov, korporacij ali agencij s sedežem izven Iraka na dan 22. maja 2003, kot jih je določil odbor, ustanovljen na podlagi Resolucije Varnostnega sveta 661 (1990), ali

                  (b)

                  ki so bili preneseni iz Iraka ali jih je pridobil Saddam Hussein ali drugi visoki uslužbenci nekdanjega iraškega režima in njihovi družinski člani, skupaj z entitetami v njihovi lasti ali pod njihovim neposrednim ali posrednim nadzorom ali pod nadzorom oseb, ki delujejo v njihovem imenu ali po njihovih navodilih, kot jih je določil odbor, ustanovljen na podlagi Resolucije Varnostnega sveta 661 (1990),

            se nemudoma zamrznejo in države članice jih nemudoma prenesejo na ureditev za nasledstvo razvojnega sklada za Irak, ki jo je uvedla Vlada Iraka v skladu s pogoji iz resolucij Varnostnega sveta 1483 (2003) in 1956 (2010), razen če so ta sredstva, druga finančna sredstva ali gospodarski viri sami predmet predhodne sodne, upravne ali arbitražne zastavne pravice ali razsodbe; v tem primeru se lahko uporabijo za izpolnitev take zastavne pravice ali razsodbe.“

   Člen 2
   Ta sklep začne veljati na dan objave v Uradnem listu Evropske unije.

      V Bruslju, 20. decembra 2012

            Za Svet

            Predsednik

         E. FLOURENTZOU

      (1)  UL L 169, 8.7.2003, str. 72.